John Lurie

John Lurie (født 14. desember 1952) er en amerikansk jazzmusiker, komponist, skuespiller, regissør, produsent og billedkunstner. Han er kanskje mest kjent for å ha spilt en av de tre hovedrollene i Jim Jarmusch's spillefilm Down By Law, som hadde kinopremiere i 1986.

Musiker 
Lurie er saksofonist og etablerte jazzbandet The Lounge Lizards sammen med sin bror, jazzpianisten Evan Lurie. Bandet var aktivt i en årrekke og ga ut flere plater, men John Lurie hadde også andre musikalske prosjekter, blant annet John Lurie National Orchestra. Han har komponert musikken til en rekke kjente spillefilmer. I 1996 ble musikken han laget til filmen Get Shorty (1995) nominert til en Grammy-pris. 

Han måtte legge karrieren som utøvende jazzmusiker på hyllen som følge av senskader etter å ha blitt angrepet av borreliose.

Film og TV 
John Lurie har medvirket som skuespiller i 19 spillefilmer, blant annet i Stranger Than Paradise og Down By Law, som begge ble regissert av Jim Jarmusch.

På 1990-tallet laget han serien Fishing with John, der han dro på fisketur med Jim Jarmusch, Tom Waits, Matt Dillon, Willem Dafoe og Dennis Hopper. Serien var ingen tradisjonell dokumentar eller reality-serie, men en slags lek eller eksperimentering med ulike sjangere.

I 2020 hadde dokumentarserien Painting with John premiere på strømmetjenesten HBO Max, og i februar 2021 ble den tilgjengelig i Norge på HBO Nordic.

Billedkunstner 
Som billedkunstner har Lurie markert seg som kolorist med akvarellmaleriet som medium.

Referanser

Eksterne lenker 
 
 
 
 

Jazzmusikere fra USA
Komponister fra USA
Skuespillere fra USA
Regissører fra USA
Produsenter fra USA
Malere fra USA